ધીમે ધીમે જમના માં એ એની યુવાની એના સંતાનો એની સાયબી વિષે બધું જ જણાવી દીધું. તેજલ પાસે થી પણ એણે બધીજ માહિતી કઢાવી લીધી . એના માતા પિતા એનું મોસાળ અને પછી તો રોજ રોજ શિખામણ નો દોર શરુ થયો!! જેમ કે લગ્ન માટે કેવો છોકરો ગોતવો … સાસરિયામાં કેમ રહેવું … દેરીયા જેઠિયા હોય તો બધાને કેમ સાચવવા .. પાડોશીને કેમ ઓળખવા ..પતિને કેમ ખુશ રાખવા .. પહેલા ખોળે જ દીકરો થાય એ માટે શું શું ખાવું ..સંતાનો કેમ ઉછેરવા.. ઝગડો થાય તો કેમ સુલજાવવો..ઘરમાં કોઈ અવસાન પામે તો શું શું કરવું .. સગા સંબંધીને ઘરે જઈએ તો શું ધ્યાનમાં રાખવું.. ભારતમાં કઈ કઈ જગ્યાએ ફરવા જવું!! અનેક વિધ વિષયો પર જમના માં તેજલ ને જ્ઞાન આપતા ગયા. વળી છેલ્લા બે મહિનાથી જમના માં નવું શીખ્યા હતા!! રોજ સવાર અને સાંજ મસાજ પૂરો થાય એટલે કહેતા!!